jkorsvik/nowiki_second_scrape_merged huggingface dataset:
.455 Webley

.455 Webley, .455 Brit. eller .476 Webley er en britisk patron for revolver, vanligst brukt i Webley & Scotts sine revolvere Webley Mk I – VI.Patronen ble i utgangspunktet utviklet for å bruke i Beaumont-Adams revolvere, bygget om fra perkusjon til patronrevolvere. Løpet på disse revolverne var dimensjonert for å bruke en 54 lødig rundkule, som tilsvarte litt over 0.45 tommer i diameter. Patronen ble originalt kalt som .450 Adams. Senere ble den redesignet til .476 Webley, med litt kortere hylse. Etter overgangen til røyksvakt krutt ble patronen døpt om (selv om kaliberet i praksis var det samme), for å minske faren for at de nye, kraftigere patronene skulle brukes i gamle våpen som var laget for svartkrutt.
På tross av forskjellene i kruttype, kulediameter og hylselengde gikk de fleste patronene om hverandre i det britiske forsyningsystemet. De nye Enfield revolverene brukte Adams-patroner, og senere Webley revolvere kunne ta både Adams- og .476 kallibrede varianter. De nyeste .455-variantene med røyksvakt krutt (Mk.III-variantene og senere) har for høyt trykk for de eldre revolverne, men disse var på dette tidspunktet (1898) faset ut av den britiske hæren.


== Se også ==
Liste over patrontyper


== Referanser ==


== Eksterne lenker ==
Those Confusing .455s (engelsk)
Sterbas pansermalle

Sterbas pansermalle er en art i gruppen Corydoras. Det er en tropisk fisk som blir ca. 6,5 cm lang. Den skiller seg fra andre Corydoras med sine hvite prikker på hodet fra øynene ned til munnen. Den forveksles noen ganger med Corydoras haraldschultzi; forskjellen er at sistnevnte har et mønster av svarte prikker på hvit bakgrunn på hodet, altså motsatt av Sterbas pansermalle.
Sterbas pansermalle er en populær akvariefisk. Det er en stimfisk og bør holdes i grupper på fem eller flere individer.  I naturen lever den i bløtt, surt vann. Arten er imidlertid hardfør, og akvariedrettede eksemplarer er tilpasset mer varierte vannverdier. Da den tolererer varmere vann enn de fleste andre Corydoras-arter, regnes den som en høvelig bunnfisk i discus-akvarier. Arten er også tilgjengelig i en albino- og en svart variant.
Den foretrekker en temperatur mellom 24 og 28 °C, en pH mellom 6,0 og 7,5, og en hardhet på 1-10 °dH.


== Eksterne lenker ==
(en) Sterbas pansermalle – oversikt og omtale av artene i WORMS-databasen 
(en) Sterbas pansermalle i Encyclopedia of Life 
(en) Sterbas pansermalle i Global Biodiversity Information Facility 
(en) Sterbas pansermalle hos FishBase 
(en) Sterbas pansermalle hos ITIS 
(en) Sterbas pansermalle hos NCBI 
(en) Kategori:Corydoras sterbai – bilder, video eller lyd på Wikimedia Commons 
(en) Corydoras sterbai – galleri av bilder, video eller lyd på Wikimedia Commons 
Corydoras sterbai – detaljert informasjon på Wikispecies
Aikaterine

Aikaterine er et gresk kvinnenavn med usikker opprinnelse.


== Utbredelse ==
Ekaterini (Αικατερίνη) er et svært vanlig kvinnenavn i Hellas. Varianten Ekaterina (Екатерина) er et vanlig navn i Russland.
Tabellen nedenfor gir en detaljert oversikt over populariteten til kvinnenavnet Aikaterine og varianter av dette i noen av de landene hvor statistikk er tilgjengelig.


== Kjente personer med navnet ==
Ekaterini Batzeli (f 1958), gresk politiker
Ekaterini Thanou (f 1975), gresk sprinter


== Referanser ==


== Eksterne lenker ==

(en) Behind the Name: Aikaterine
(en) Think Baby Names: Aikaterine
NRKs fagredaksjoner

NRKs fagredaksjoner er en del av NRK Nyheter på Marienlyst. Fagredaksjonene leverer stoff til riksdekkende radio- og TV-sendinger, og produserer enkelte egne sendinger.


== Utenriks ==
Utenriksredaksjonen i NRK består både av NRKs korrespondenter og av journalister med base på Marienlyst, som jobber som reportere eller utenriks jourhavende (ujour). Radio og TV har hver sin ujour. Redaksjonen ledes av en utenriksredaktør.
Redaksjonen leverer stoff til Dagsnytt, Dagsrevyen, og står bak programmer som Verden i dag, Urix på lørdag og Urix.


== Samfunnsredaksjonen ==
Har ansvaret for dekning av politikk og økonomi (tidligere to separate redaksjoner). Produserer blant annet Politisk kvarter for radio, i tillegg til nyhetsinnslag til Dagsrevyen og Dagsnytt.


== Innenriksredaksjonen ==
Dekker løpende nyhetshendelser og fagområder som ikke faller innenfor utenriks- eller samfunnsredaksjonens felt.


== Kulturredaksjonen ==
Kultur ble en del av nyhetsavdelingen i 2009.
Økonomisk Rapport

Økonomisk Rapport var et månedsmagasin som ble gitt ut av Fora Medier.
Magasinet ble etablert i 1974 av Hjemmet og gjennomgikk flere endringer og skiftet eiere før det ble nedlagt i 2013.Ansvarlig redaktør var Terje Aurdal.


== Referanser ==
Oljesølet under Gulfkrigen

Oljesølet under Gulfkrigen er regnet som det alvorligste oljesølet i historien, spesielt i områder omkring Kuwait og Irak.


== Årsaker til oljesølet ==
Den 23. januar 1991 åpnet Irakiske styrker kraner ved en oljeterminal og dumpet olje fra flere oljetankere i Persiabukten.
Norsk Grammatik

Norsk Grammatik, skrevet av Ivar Aasen, er ei bok om norsk grammatikk som ble utgitt i 1864.  Boka er en omarbeida utgave av Det norske Folkesprogs Grammatik som kom ut i 1848.  Aasen hadde nå fått større innsikt i grammatisk teori. Det viktigste var likevel at 1864-utgaven av Norsk Grammatik er en normativ grammatikk for et nytt skriftmål, ikke som 1848-utgaven en deskriptiv (beskrivende) grammatikk for talemålet.
Aasen mente at norske bygdemål sett under ett inneholdt et sjølstendig språk. Formålet med grammatikken var å framstille grunnreglene i dette norske språket slik det ble talt da boka ble skrevet. Aasen satte her opp det endelige framlegget sitt til normal for det nye landsmålet.
Grammatikken har fem avdelinger:

Lydlæra, ei forklaring over lydforrådet og uttalen.
Ordformene, de grunnformene og endelsene som gjør at vi kan skille orda fra hverandre.
Bøyingsformene, det vil si de grammatiske formene orda får.
Orddanninga, som systemet ord blir danna etter.
Setningslæra, om hvordan orda blir satt sammen til setninger.I to tilleggskapitler går han gjennom bygdemåla og landsspråket.  Aasen mente at den skriftlige formen av landsspråket burde være den fuldkomneste, reneste og værdigste Form av Folkets Tale. Boka framstilte det norske folkespråket, men den var skrevet på dansk.


== Litt om bøyingsformene ==
Av boka på 390 sider er kapittelet om bøyingsformer det største, med flere enn 100 sider. Her er det bare plass til noen eksempler på formene Ivar Aasen satte opp i grammatikken:


=== Substantiv ===
Sterke hannkjønnsord:

Svake hannkjønnsord:

Sterke hunnkjønnsord:

Svake hunnkjønnsord:

Intetkjønnsord uten ending og med ending på -e::

Intetkjønnsord som ender på -a:


=== Pronomen ===


=== Verb ===
Verba har fire framstillingsmåter (modus), nemlig fortellende (indikativ), forbindende (konjunktiv), bedende (imperativ) og ubundet (infinitiv). De blir bøyd i tre tider: fortid (preteritum/imperfektum), samtid (presens) og framtid (futurum) og to tallformer: entall og flertall.
Dei sterke verba følger seks klasser etter lydskiftet i vokalen, her følger noen eksempler:

Hovedmerket for dei svake verba er at de i fortid ender på en d som noen ganger legges til rotstammen, andre ganger etter en innskutt a (lag-de eller kast-a-de).  Etter s, t, p, og k blir d-en omgjort til en t, av og til òg etter r, l og n. I supinum ender de på -t, i partisipp på -d.
Noen eksempler:

Konjunktivformene av disse verba er telje, døme, kaste; imperativformene er tel!, døm! og kast!.


=== Adjektiv ===
Bøying av sterke og svake adjektiv i kjønn og tall i bestemt og ubestemt form:


=== Tallord ===
Tallorda har et fullstendig og et enklere, mer alminnelig bøyingsmønster. Det alminnelige mønsteret:


== Kilder ==
Ivar Aasen: Norsk Grammatik, Alb. Cammermeyers Forlag, 2. opl. 1899


== Eksterne lenker ==
Nettpresentasjon og digital utgave fra Aasentunet
Riska ungdomsskole

Riska ungdomsskole er en ungdomsskole beliggende på Hommersåk i Riska bydel i Sandnes kommune i Rogaland.
Skolen er bygget ut, og inneholder et amfi, bibliotek og datarom. Elevene ved skolen bruker Riskahallen som arena for kroppsøving. Høsten 2009 tok skolen i bruk nye oppussede lokaler.Skolens rektor heter Øyvind Fjermestad, og skolen har et mål om å bli «best i byen på trivsel, læring og motivasjon».


== Eksterne lenker ==
(no) Offisielt nettsted
Bal Thackeray

Bal Keshav Thackeray (marathi: बाळ केशव ठाकरे,født 23. januar 1927 i Pune i Britisk India, død 17. november 2012 i Mumbai) var en indisk politiker. Han var grunnlegger av og formann i partiet Shiv Sena («Shivas amé»). 
På tross av at Thackeray aldri hadde valgte politiske verv, ble han ansett som den mektigste mannen i delstaten Maharashtra. Den politiske plattformen til Thackeray er basert på hindunasjonalisme og marathisk etnosentrisme.


== Liv og virke ==


=== Bakgrunn ===
Bal Thackeray var sønn av Ramabai og Keshav Sitaram Thackeray (også kjent som 'Prabodhankar'). Han var den eldste av ni søsken og tilhørte det marathi Chandraseniya Kayastha Prabhu eller CKP community. Keshav var en progressiv sosialaktivist og forfatter som var med i Samyukta Maharashtra Movement i 1950-årene, og som gikk inn for en forent stat ved navn Maharashtra for de marathitalende omdeler, med Bombay som hovedstad.


=== Karriere og politisk innflytelse ===
Keshavs politiske synspunkter inspirerte sønnen Bal Thackeray.Thackeray begynte karrièren på 1950-tallet som avistegner i Free Press Journal i Bombay. Avistegningene ble også trykket utenfor Indias grenser, blant annet i søndagsutgaven av The New York Times. Utover på sekstitallet ble han mer interessert i politikk, og var med på utgivelsen av marathi-avisen Marmik. 
Thackeray stiftet Shiv Sena i 1966. Basisen for partiet var at Thackeray mente at det kulturelle presset utenfra på Maharashtra var for stort. Som Shiv Sena-leder har han blant annet gått hardt ut mot muslimsk innvandring til byen, har blitt anklaget for å fyre opp under de anti-muslimske opptøyene som kostet nesten tusen mennesker livet i 1992–93. Han har også uttalt at han er en fan av Hitler og sagt at når «muslimer i India oppfører seg som jødene gjorde i Tyskland, så må India takle muslimene på samme måte som Hitler-Tyskland behandlet jødene».På 1990-tallet fikk han omdøpt byen Bombay til Mumbai (etter gudinnen Mumbadevi).
Thackeray og partiet ble etterhvert en politisk maktfaktor. Etter valget i 1995 fikk Shiv Sena 138 av 288 seter i delstatsforsamlingen, og sammen med Bharatiya Janata Party dannet de en koalisjonsregjering.


== Referanser ==


== Eksterne lenker ==
Profile: Bombay's militant voice i BBC News
Menneskejakt (1980)

Se også Menneskejakt (andre betydninger)Menneskejakt (originaltittel: The Hunter) er en amerikansk action-thriller fra 1980 regissert av Buzz Kulik. Hovedrollen spilles av Steve McQueen, mens sentrale biroller spilles av Eli Wallach, Kathryn Harrold, LeVar Burton, Ben Johnson, Tracey Walter og Richard Venture.
Filmen er løst basert på en sann historie om en mann som har til yrke å bringe inn kriminelle som har brutt kausjonsbestemmelsene.
Dette var den siste filmen som Steve McQueen medvirket i før han brått døde i 1980.


== Handling ==
Ralph 'Papa' Thorson er en dusørjeger med base i Los Angeles, men som opererer i forskjellige amerikanske storbyer. Thorson har nettopp tatt en kriminell som viser seg å være nevø av den lokale sheriffen, noe som skaffer ham problemer. Langt mer alvorlig blir problemene når en tidligere psykotisk straffefange, som han tidligere har huket inn, er etter ham. Den tidligere straffefangen går heller ikke av veien for å bruke hans gravide venninne for å finne og ta livet av Thorson.


== Om filme ==
Menneskejakt ble en moderat publikumssuksess i USA, hvor den innbrakte $16,6 millioner og havnet på 42. plass over de mest innbringende filmene i 1980.Den fikk blandet mottakelse, noe som gjenspeiles i at den har fått 50 % på Rotten Tomatoes. Den amerikanske filmkritikeren Roger Ebert gav den 1,5 av 4 stjerner, mens Leonard Maltin har gitt den BOMB.


== I rollene ==
Steve McQueen ....  Ralph 'Papa' Thorson
Eli Wallach ....  Ritchie Blumenthal
Kathryn Harrold ....  Dotty
LeVar Burton ....  Tommy Price
Ben Johnson ....  Sheriff Strong
Richard Venture ....  Spota
Tracey Walter ....  Rocco Mason
Thomas Rosales Jr. ....  Bernardo
Teddy Wilson ....  Winston Blue


== Referanser ==


== Eksterne lenker ==
(en) Menneskejakt på Internet Movie Database 
(sv) Menneskejakt i Svensk Filmdatabas 
(da) Menneskejakt i Danmark Nationale Filminstitut 
(fr) Menneskejakt på Allociné 
(en) Menneskejakt på AllMovie 
(en) Menneskejakt på Turner Classic Movies 
(en) Menneskejakt på Rotten Tomatoes 
(en) Menneskejakt på Box Office Mojo
The Hunter

The Hunter kan vise til:

The Hunter (album), et album med Ike & Tina Turner
The Hunter (sang), en sang med Albert King
Stegaberg Idrettslag

Stegaberg Idrettslag ble stiftet i februar 1965 i Tysvær og er tilsluttet Norges Idrettsforbund gjennom Rogaland Idrettskrets. Stegaberg Idrettslag har klubbhus og arenaer på Frakkagjerd i Førresfjorden.
Klubben har hatt jevn vekst og teller i dag om lag 750 medlemmer innenfor fotball, friidrett, sykkel, skøyter og barneidrett. Klubben har også en aktiv helsesportgruppe som har medlemmer fra hele Haugalandet. I 2004 ble det vedtatt å opprette et tilbud innenfor volleyball.


== Verdigrunnlag ==
Stegaberg Idrettslag har vedtatt 5 grunnverdier som skal prege klubbens aktiviteter gjennom holdning og handling:

Skape trivsel
Være åpen/inkluderende
Være allsidig
Et sosialt idrettslagKlubben ledes av et hovedstyre.


== Historikk ==


=== Fotball ===
Stegabergs fotballag rykket opp til 4. divisjon i sesongen 2007. Det var da 10 år siden a-laget sist lå i 4. divisjon. A-laget rykket ned til 5. divisjon i 2012. I 2015-sesongen rykket laget igjen opp i 4. divisjon. Etter 2016-sesongen måtte Stegaberg igjen rykke ned til 5. divisjon.
Fra 2015 har Stegaberg også et annetlag på seniornivå. 


==== Kjente spillere ====
Tippeliga og landslagsspillere som fra Stegaberg IL:

Alexander Søderlund
Aud Irene Eikemo (ildsjel)


==== Menn ====
Divisjonsutvikling for herrenes seniorlag, hvor den øverste viser a-laget, og den under for samme året viser 2.-laget.


=== Arrangementer ===
Stegaberg holder årlig Stegacup, tidligere Labb- og Linecup, der det spilles sjuerfotball og femmerfotball.


== Eksterne lenker ==
Offisielt nettsted
Pekka Koskela

Pekka Koskela (født 29. november 1982 i Mänttä) er en finsk skøyteløper. Han har spesialisert seg på sprintdistansene 500 og 1 000 meter, og satte 10. november 2007 verdensrekord på 1 000 meter med tiden 1.07,00 under verdenscupen i Salt Lake City. 
I 2001 satte Koskela juniorverdensrekord på 500 meter med tiden 35,89. Under VM på enkeltdistanser i Inzell i 2005 delte han bronsemedaljen på 1 000 meter med Petter Andersen. Han deltok i 2006 i OL i Torino hvor han ble nummer 10 på 500 meter. I 2007 tok han sølv under sprint-VM i Vikingskipet på Hamar.
Koskela representerer laget Seinäjoen Urheilijat i hjembyen Seinäjoki. Han er student ved den tekniske høgskolen i Helsingfors. Han er en yngre bror til Pasi Koskela som også har deltatt i sprint-VM og enkeltdistanse-VM.


== Personlige rekorder ==


== Referanser ==


== Eksterne lenker ==
(en) Pekka Koskela – kategori av bilder, video eller lyd på Commons 
(en) Pekka Koskela på Internet Movie Database 
(en) Pekka Koskela – Olympics.com 
(en) Pekka Koskela – Olympic.org 
(en) Pekka Koskela – Olympedia 
(en) Pekka Koskela – Sports-Reference (OL-resultater – arkivert) 
(en) Pekka Koskela – Speedskatingbase.eu 
(en) Pekka Koskela – SpeedSkatingNews.info 
(en) Pekka Koskela – SpeedSkatingStats.com 
«Pekka Koskela» (finsk). www.pekkakoskela.net. Arkivert fra originalen 2. januar 2015. Besøkt 23. juli 2016. 
(en) Pekka Koskela på www.ISU.html.infostradasports.com
(en) Pekka Koskela på SpeedskatingResults.com
(en) Pekka Koskela på Jakub Majerski's Speedskating database (Adelskalender distanser og sammenlagt)
«Pekka Koskela» (engelsk). Skateresults.com. Arkivert fra originalen 11. mars 2007. Besøkt 20. juni 2012. 
«Sochi 2014 : Athletes – Pekka Koskela». Sochi2014.com. 6. april 2014. Arkivert fra originalen 6. april 2014. Besøkt 2. april 2018. 
«PyeongChang 2018 : Speed Skating Athlete Profile – Pekka Koskela» (engelsk). pyeongchang2018.com. Arkivert fra originalen (.htm) 3. april 2018. Besøkt 2. april 2018. Bilder(en) Bilder av Pekka Koskela på DesgPhoto.com/SpeedSkatingPhotos.info
Jerry Adler

Jerry Adler (født 1929) er en amerikansk teater-regissør og skuespiller som er kjent fra tv-serien Sopranos. 
Adler kommer fra en jødisk teaterfamilie og startet sin teaterkarriere i 1950. Fra 1999 til 2017 spilte han rollen som den jødiske lånehaien Herman "Hesh" Rabkin i tv-serien Sopranos. Han har utover dette hatt flere opptredener i tv-serier som blant annet Mad About You og The Good Wife.


== Referanser ==


== Eksterne lenker ==
(en) Jerry Adler på Internet Movie Database 
(da) Jerry Adler på Filmdatabasen 
(en) Jerry Adler på AllMovie 
(en) Jerry Adler hos The Movie Database 
(en) Jerry Adler hos Internet Broadway Database
Tom Aldredge

Tom Aldredge (1928–2011) var en amerikansk skuespiller, kjent fra-serien Sopranos.
Aldredge jobbet mest på teaterscenen, blant annet på Broadway. Han filmdebuterte i The Mouse on the Moon (1963) og har siden hatt biroller i filmer som blant annet What About Bob (1991), Cold Mountain (2003) og The Assassination of Jesse James by the Coward Robert Ford (2007).Han spilte rollen som Tony Sopranos svigerfar, Hugh De Angelis, i tv-serien Sopranos.
Han mottok en Daytime Emmy i 1978 for sin opptreden i episoden "Henry Winkler Meets William Shakespeare" i programmet CBS Festival of Lively Arts for Young People.Han var gift med kostyme-designer Theoni V. Aldredge.


== Referanser ==


== Eksterne lenker ==
(en) Tom Aldredge på Internet Movie Database 
(sv) Tom Aldredge i Svensk Filmdatabas 
(fr) Tom Aldredge på Allociné 
(en) Tom Aldredge på AllMovie 
(en) Tom Aldredge hos The Movie Database 
(en) Tom Aldredge hos Internet Broadway Database
Peter Skov-Jensen

Peter Skov-Jensen (født 9. juni 1971) er en dansk tidligere fotballspiller. Han var keeper og spilte sist for Køge Boldklub i 2008, hvor han kom fra den norske klubben Sandefjord og fra tyske VfL Bochum.
Han fikk fire landskamper for det danske landslaget. Tidligere i karrieren spilte han for de danske klubbene FC Midtjylland og Esbjerg.


== Referanser ==


== Eksterne lenker ==
(en) Peter Skov-Jensen – FIFA 
(en) Peter Skov-Jensen – Transfermarkt 
(en) Peter Skov-Jensen – national-football-teams.com 
(de) Peter Skov-Jensen – fussballdaten.de 
(en) Peter Skov-Jensen – EU-Football.info 
(da) Peter Skov-Jensen – Dansk Boldspil-Union 
(en) Peter Skov-Jensen – FBref
Giovanni Ribisi

Antonio Giovanni Ribisi (født 17. desember 1974) er en siciliansk-amerikansk skuespiller. Han var født og oppdratt i Los Angeles i California, av Gay Landrum og Albert Ribisi. Han er tvillingbror til Marissa Ribisi og har en annen søster, Gina Ribisi. 
Ribisi var gift med Mariah O'Brien fra 18. mars 1997 til 3. november 2001. De har en datter, Lucia (født 1997).  
I 2012 giftet Ribisi seg med Agyness Deyn, men i 2015 skilte de seg.  


== Filmografi ==
 Ted 2 (2015)
Playing It Cool (2015)
A Million Ways to Die in the West (2014)
Gangster Squad (2013)
The Rum Diary (2011)
 Public Enemies (2009)
Avatar (2009)
The Dog Problem  (2007)
Perfect Stranger (2007)
The Dead Girl  (2006)
10th & Wolf (2006)
The Big White (2005)
My Name Is Earl (2005)
Flight of the Phoenix (2004)
Love's Brother (2004)
Sky Captain and the World of Tomorrow (2004)
Basic (2003)
Cold Mountain (2003)
I Love Your Work (2003)
Lost in Translation (2003)
Masked and Anonymous (2003)
Heaven (2002)
Shot in the Heart (2001)
According to Spencer (2001)
The Virgin Suicides (2000)
Boiler Room (2000)
The Gift (2000)
Gone in Sixty Seconds (2000 (2000)
It's the Rage (2000)
The Mod Squad (1999)
The Other Sister (1999)
First Love, Last Rites (1998)
Saving Private Ryan (1998)
Phoenix (1998)
Lost Highway (1997)
The Postman (1997)
That Thing You Do (1996)
SubUrbia (1996)
Scotch and Milk (1996)
The Hills Have Eyes III 1995)
Walker Texas Ranger (1994)


== Referanser ==


== Eksterne lenker ==
Offisielt nettsted 
(en) Giovanni Ribisi – kategori av bilder, video eller lyd på Commons 
(en) Giovanni Ribisi på Internet Movie Database 
(sv) Giovanni Ribisi i Svensk Filmdatabas 
(da) Giovanni Ribisi på Filmdatabasen 
(da) Giovanni Ribisi på Scope 
(fr) Giovanni Ribisi på Allociné 
(en) Giovanni Ribisi på AllMovie 
(en) Giovanni Ribisi hos Turner Classic Movies 
(en) Giovanni Ribisi hos Rotten Tomatoes 
(en) Giovanni Ribisi hos The Movie Database
Aqualung (album)

Aqualung er et musikkalbum utgitt av rockebandet Jethro Tull i 1971. Albumet kan plasseres under sjangeren progressiv rock, men har klare innslag av folkrock, hardrock og blues.
Albumet er ikke et konseptalbum ifølge Ian Anderson, men er delt i to hvor første siden har tittelen Aqualung og andre siden My God. På Aqualung siden er først sporet tittelsporet hvor teksten handler om uteliggeren Aqualung og fortsetter med sporet hvor teksten handler om en prostituert skolejente «Cross-Eyed Mary». På My God siden er de tre første sporene «My God», «Hymn 43» og «Wind-Up» som tar for seg religion på en introspektiv, og noen ganger uærbødig, måte. Spor nummer fire er «Locomotive Breath» som Ian Anderson skrev om bekymringen for overbefolkning. Den har noen av blusens drivende rytme, og intensiteten øker i takt med tog-rytmen (og befolkningen øker).I 1971 slo Jethro Tull igjennom i USA med Aqualung takket være sanger som konsertfavorittene «Aqualung» og «Locomotive Breath».
I 2011 ble Aqualung utgitt i en 40th Anniversary Edition som inneholder den originale miksen av albumet, en ny 2011-miks og en 5.1-miks, og dessuten den originale kvadrofoniske miksen fra 1974.


== Listeplasseringer ==
Aqualung nådde topp 10 på Billboard 200, og topp 3 i Norge.I senere tid har Aqualung opptrådd på en lang rekke lister som for eksempel:

Nr. 7 - Q (UK) sin liste 40 Cosmic Rock Albums (2005)
Nr. 20 - Guitarist (UK) sin liste The 20 Greatest Guitar Solos of All Time (2011)
Nr. 22 - The Village Voice (US) sin liste The 1971 Pazz & Jop Critics Poll (1972)
Nr. 30 - Classic Rock(UK) sin liste The 100 Greatest Rock Albums of All Time (2001)
Nr. 43 - Prog (UK) sin liste The 100 Greatest Prog Albums of All Time (2014)
Nr. 90 - The 100 Best-Selling Albums of the 70s (UK) (2004)
Nr, 337 - Rolling Stone (US) sin liste 500 Greatest Albums of All Time (2012)
- 1001 Albums You Must Hear Before You Die (US) (2005)


== Sporliste ==
Alle sanger er skrevet av Ian Anderson, med mindre noe annet er oppgitt.

Side én
Aqualung«Aqualung» (Ian Anderson, Jennie Anderson) – 6:31
«Cross-Eyed Mary» – 4:06
«Cheap Day Return» – 1:21
«Mother Goose» – 3:51
«Wond'ring Aloud» – 1:53
«Up to Me» – 3:15Side to
My God«My God» – 7:08
«Hymn 43» – 3:14
«Slipstream» – 1:13
«Locomotive Breath» – 4:23
«Wind Up» – 6:01


== Personell ==
Jethro TullIan Anderson - sang, akustisk gitar, fløyte
Martin Barre - elektrisk gitar
John Evan - piano, orgel, Mellotron
Jeffrey Hammond-Hammond - bass
Clive Bunker - trommer


== Referanser ==


== Eksterne lenker ==
(en) Aqualung på Discogs 
(en) Aqualung på MusicBrainz 
(en) Aqualung på Spotify 
(en) Aqualung på AllMusic